Samtykki samstarvið byrjaði í 2016, við átakinum SEX KREVUR SAMTYKKI. Undir sama evni varpaðu vit í 2017 ljós á samtykki í talgilda heiminum. Sum liður í arbeiðinum at varpa ljós á rættin til egnan kropp er tað natúrligt eisini at varpa ljós á, at hesin rættur sjálvsagt eisini fevnir um talgilda heimin og myndir. Átakið verður í okkara føri bólka undir størra átakinum hjá Amnesty International MÍN KROPPUR MÍNI RÆTTINDI, sum vit hava arbeitt við í nógv ár. Í juni 2017 vitjaðu brøðurnir handan Pulterkammerets Aktivister okkum, og vit høvdu væleydnaðað tiltakið NAKIN Á NETINUM í Perluni. Hóast vit vistu tað áðrenn, so gjørdust vit í samband við fyrireikingar og samrøður, tá enn meira varug vid hvussu viðkomandi og aktuellur hesin trupulleiki er. Tey eru alsamt fleiri børn og ung, sum verða útsett á alnótini, tí at nakinmyndir av teimum fara í umferð. Myndirnar kunnu vera stolnar ella tiknar, uttan at persónurin veit av tí, t. d. í einum skiftingarrúmi, ella tað kann vera ein mynd, sum er send og ætlað einum ávísum persóni, men sum endar í skeivum hondum, ella í hevnisøku verður deild uttan samtykki. Sambært løgregluni er hetta eisini ein stórur trupulleiki her í Føroyum. Tað er púra vanligt, at serliga ung nýta viðkvæmar persónligar upplýsingar sum undirhald, hevndarálop ella hóttanaramboð ímóti verjuleysum persónum. Er myndin komin á alnótina, er mest sannlíkt ógjørligt at fáa hana aftur. Slíkur ágangur og skemmilsi eru álvarsom, og hjá tí rakta kunnu árinini samanlíknast við tey, tú fært av harðskapi og øðrum ágangi. Hinvegin er tað tann, sum hevur deilt myndina uttan samtykki, ið sambært revsilógini kann revsast. SAMTYKKI skal gevast tvær ferðir SAMTYKKI skal gevast tvær ferðir. Tú skal hava SAMTYKKI fyri at taka myndina og SAMTYKKI fyri at deila myndina. Vit skjóta átakið í gongd í dag, sama dag sum G! vit vóna at hitta tykkum, og práta meira um evni. Á sumri 2017 setur Amnesty gongd á upplýsandi átak um rættindi á netinum. Á hesi síðu fara vit ígjøgnum summarið 2017 at dagføra við upplýsingum um evnið. Hvat geri eg, um mín mynd endar á netinum uttan mítt samtykki? “ Nógv halda at tað bert er ein ósek mynd á netinum, men um viðkomandi er undir 18 ár og myndir verður deild uttan samtykki, so er talan um barnaporno. Harvið fáa ung og foreldur møguleika at bjarga sær sjálvum undan eini brennimerktari revsiváttan, samstundis sum ein ólóglig mynd vónandi í nóg góðari tíð verður strikað av netinum. Vísir tað seg ikki at rigga, melda teir sjálvsagt myndina og lógbrótaran til løgregluna. Hetta er sambært løgregluni eisini ein stórur trupulleiki í Føroyum. Eitt NEI er eitt NEI–eisini á netinum! Tiltakið var í PERLUNI í Havn hóskvøldið 1. JUNI KL. 19.00 Á tiltakinum umrøddu vit LÓGINA, fyri at fáa staðfest: Hvat er ein lóglig mynd? Vit hoyrdu eisini brot úr SØGU um eina kvinnu, og um hvussu hon var útsett fyri ágangi á netinum. Jan og Michael Lauritsen frá PULTERKAMMERETS AKTIVISTER greiddi síðani saman við næstformanni teirra Stefan Roy Frederiksen, hvussu teir eru farnir í hernað ímóti hevndarporno og grovum ágangi á netinum, hví hetta er ein hjartamál fyri teir, og hvussu teir halda, at vit øll kunnu vera við til steðga hesum vaksandi trupulleika.